# Franz Ferdinand

### Izvor: Wikipedija

Franz Ferdinand
Država | Škotska
Članovi | Alex Kapranos Robert Hardy Nicholas McCarthy Paul Thompson
Karijera | 2004. -
Žanr | Rock/Pop
Izdavač | Domino

Franz Ferdinand je škotski rock sastav, nazvan po austrijskom nadvojvodi Franji Ferdinandu.

Sastav je nastupio 4. srpnja 2006. u Hrvatskoj, na zagrebačkoj Šalati.

## [uredi] Biografija

### [uredi] "Chateau" - počeci

Kasne 2001., pjevač i gitarist Alex Kapranos te basist Robert Hardy počeli su svirati zajedno u Glasgowu. Nakon što im se pridružio klavijaturist Nicholas McCarthy, a kasnije i bubnjar Paul Thomson, počeli su kao sastav svirati u napuštenom skladištu u Gorbalsu koje su nazvali "Chateau" (franc. Dvorac). Tamo su također održavali happeninge u kojima su kombinirali umjetnost i glazbu; Hardy je u to vrijeme studirao slikarstvo na glasgowskoj umjetničkoj akademiji. Kad je lokalna policija zabranila održavanje takvih nastupa, sastav je pronašao napuštenu viktorijansku sudnicu i nastavio s istim ondje.

Dotad su već napravili dovoljno pjesama za jedno EP izdanje, koje su namjeravali izdati samostalno, no kako se glas o novom bendu vrlo brzo širio, izdavačka kuća Domino ponudila im je ugovor za izdavanje EP albuma pod nazivom Darts of Pleasure, koji je tako izdan u drugoj polovici 2003. godine. Reputacija benda je rasla dok su nastupali uz Hot Hot Heat i grupu Interpol, te osvojili nagradu Phillip Hall Radar Award na dodjeli nagrada časopisa NME. Bend krasi skromnost utoliko što su odbili ugovor sa Sony records. I drugi album izdali su za Domino records. Prošle godine, bend je odbio 50 milijuna eura za korištenje jedne njihove pjesme u reklamnom spotu.

### [uredi] Uspjeh kod kritike

concert in Prague, 2006

Franz Ferdinand za sebe kažu kako žele stvarati glazbu na koju djevojčice mogu plesati. Takav pristup glazbi spojili su sa svojom širokom glazbenom naobrazbom na svojem prvijencu Franz Ferdinand, izdanom rane 2004.

Tim su albumom stigli na visoka mjesta ljestvica u Velikoj Britaniji i Australiji, a kasnije i u SAD-u, te primili odlične kritike: časopis NME nazvao ih je nasljednicima Beatlesa, Rolling Stonesa, Sex Pistolsa i Blur, a BBC-jeva kritika album je proglasila remek-djelom funky, punky cool zvuka od prve do zadnje pjesme. Jednoglasno su hvaljeni kao najbolji bend proizašao iz post-punk revivala s početka 21. stoljeća. 7. rujna 2004. godine album je nagrađen prestižnom nagradom Mercury Music Prize.

Franz Ferdinand su 3. listopada 2005. objavili album You Could Have It So Much Better... With Franz Ferdinand. Zanimljivost s oba albuma je da su u pjesme Michael i You Could Have It So Much Better ubacili unatrag snimljene pozitivne poruke (za razliku od sotonističkih, negativnih poruka na nekim starim heavy metal pločama).

Iz video spota za pjesmu This Fffire.

### [uredi] Ime sastava

Izbor imena za sastav je isprva bio nadahnut trkaćim konjem po imenu 'Nadvojvoda': nakon što su vidjeli navedenog konja kako trči, članovi benda počeli su raspravljati o Franji Ferdinandu i odlučili se po njemu nazvati zbog zvučnosti tog imena, ali i zbog implikacija koje ono nosi. Frontmen Kapranos je za novine Boston Herald izjavio: ...nakon smrti Franje Ferdinanda, cijeli se svijet promijenio i ništa više nije bilo kao prije.

### [uredi] Članovi

Od 2004., Franz Ferdinand su

- Robert Hardy na bas gitari
- Alexander Kapranos kao vokalist i na gitari
- Nicholas McCarthy na gitari i klavijaturama
- Paul Thomson na bubnjevima

## [uredi] Diskografija

### [uredi] Albumi

- Franz Ferdinand (9. veljače 2004.)
- You Could Have It So Much Better... With Franz Ferdinand (izašao 3. listopada 2005.)

### [uredi] Singlovi

- Darts of Pleasure (2003.)
- Take Me Out (2004.)
- The Dark of the Matinée (2004.)
- Michael (2004.)
- This Fire (2004., produljena verzija izdana pod nazivom This Fffire)

- Do You Want To? (2005.)
- Walk Away (2005.)
- The Fallen (2006.)
- Eleanor Put Your Boots On (2006.)

### [uredi] Mini-albumi (EP izdanja)

- Darts Of Pleasure (2003.)

## [uredi] Vanjske poveznice

Službena web-stranica sastava Franz Ferdinand

VIP.Music o sastavu Franz Ferdinand

Dobavljeno iz "http://hr.wikipedia.org../../../f/r/a/Franz_Ferdinand_8b2b.html"

Posebno:Categories: Izabrani članci | Škotska | Britanski glazbeni sastavi | Rock | Pop

##### Views

- Članak
- Razgovor
- Trenutna inačica

##### Traži

##### Drugi jezici

- Català
- Česky
- Dansk
- Deutsch
- English
- Español
- Euskara
- Suomi
- Français
- Galego
- עברית
- Bahasa Indonesia
- Italiano
- 日本語
- 한국어
- Lietuvių
- Nahuatl
- Nederlands
- ‪Norsk (bokmål)‬
- Polski
- Português
- Русский
- Scots
- Simple English
- Српски / Srpski
- Svenska
- ไทย
- Türkçe